Az állampolgári jogok országgyűlési biztosának
Jelentése
az OBH 4561/2006. számú ügyben

Előadó: dr. Gáspárné dr. Pere Katalin
Az eljárás megindítása
A több évtizede beteg panaszos alacsony összegű nyugellátását, a jogalap nélkül felvett ellátása visszafizetésre kötelezését, valamint nehéz anyagi körülményeit sérelmezte és kért segítséget.
A beadvány alapján felmerült a szociális biztonsághoz, valamint a tisztességes eljáráshoz való alkotmányos alapjog sérelmének lehetősége, ezért vizsgálatot tartottam szükségesnek. A vizsgálatra az Országos Nyugdíjbiztosítási Főigazgatóság Főigazgatóját kértem fel, majd a vizsgálat eredményének közlését követően a tényállás pontos megállapítása érdekében kiegészítő vizsgálatot végeztem.

Az érintett alkotmányos jogok
A Magyar Köztársaság Alkotmánya
2. § (1) A Magyar Köztársaság független, demokratikus jogállam.
70/E. § (1) A Magyar Köztársaság állampolgárainak joguk van a szociális biztonsághoz; öregség, betegség, rokkantság, özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak. (2) A Magyar Köztársaság az ellátáshoz való jogot a társadalombiztosítás útján és a szociális intézmények rendszerével valósítja meg.

Alkalmazott jogszabályok
Az 1959. évi 41. sz. tvr-rel kihirdetett magyar-csehszlovák szociál-politikai egyezmény (Egyezmény)
A társadalombiztosítási nyugellátásról szóló 1997. évi LXXXI. törvény (Tny.) és
a végrehajtására kiadott 168/1997. (X. 6.) Korm. rendelet (Tnyr.)
A közigazgatási eljárás és szolgáltatás általános szabályairól szóló 2004.évi CXL törvény (Ket.)

Megállapított tényállás
A panaszosnak a Fővárosi és Pest Megyei Nyugdíjbiztosítási Igazgatóság (a továbbiakban: FPMNYI) a 37-04469/97/11. számú határozatával 1997. szeptember 13-ától rendszeres szociális járadékot állapított meg, melyet a 34-04469/97/0017 számú határozatával 1999. április 11.-étől megszüntetett.
A megszüntető határozatot követően a Nyugdíjfolyósító Igazgatóság (a továbbiakban: NYUFIG) 2001. szeptember 1-jén kelt nyugellátás szüneteléséről, jogalap nélkül felvett ellátás visszafizetéséről szóló 709-74638-3 törzsszámú határozatával 193.433 Ft összegű jogalap nélkül felvett ellátás 12 havi részletben történő visszafizetését írta elő a panaszos részére.
A határozat indoklása szerint a NYUFIG a fenti törzsszámon 1997. szeptember 13-ától 2000. június 31-éig folyósította a rendszeres szociális járadékot. Tekintettel arra, hogy a panaszos jogosultsága 1999. április 11-étől megszűnt, a jogtalanul kiutalt ellátást a Tny. 84. §-a alapján [„(1) Az, aki nyugellátást jogalap nélkül vett fel, köteles azt visszafizetni, ha erre a felvételtől számított kilencven napon belül írásban kötelezték. (2) Az (1) bekezdésben meghatározott idő elteltével a jogalap nélkül felvett nyugellátást attól lehet visszakövetelni, akinek a nyugellátás felvétele felróható.”] vissza kell fizetnie.
Ezt követően a NYUFIG 2001. szeptember 17-én kelt 522-52658-1 törzsszámú nyugellátás szüneteléséről, jogalap nélkül felvett ellátás visszafizetéséről szóló határozata 12 havi részletben történő visszafizetéssel 167.750 Ft tartozást írt elő, szintén a Tny. 84. § (2) bekezdése alapján. A határozat indoklása szerint a FPMNYI a 3704469/97/11. számú határozatával megállapított rendszeres szociális járadékot 2000. augusztus 8-tól a fenti törzsszámon utalták 2001. június 31-ig, mivel azonban a panaszos rendszeres szociális járadékra jogosultsága 1999. április 11-től megszűnt, 2000. augusztus 8-ától 2001. július 31-éig jogalap nélküli ellátás került kiutalásra. A határozat szintén tartalmazza azt a tájékoztatást is mely szerint, ha a panaszos részére rokkantsági nyugdíj kerül megállapításra, úgy a kiutalt ellátás beszámításra kerül. A két határozat szerint az ügyfél visszafizetési kötelezettsége 361.183 Ft.
Ezt követően a FPMNYI a panaszos 1999. május 18-án benyújtott rokkantsági nyugdíj igényét a Tny. és az Egyezmény alapján a 2001. szeptember 7-én kelt 37-1620/1999/51. számú III. csoportos rokkantsági nyugdíjrész megállapító határozatával elbírálta 1999. április 12-től visszamenő hatállyal, 19 év 64 nap szolgálati idő (melyből 7 év 275 nap magyar és 12 év 154 nap szlovák) és 19.638 Ft átlagkereset alapján. 
Az Egyezmény 12. cikkének (3) bekezdése szerint abban az esetben, ha két Szerződő Fél illetékes szerve által a két országban szerzett szolgálati idők egybeszámításával megállapított ellátás együttes összege kisebb, mint a jogosult lakóhelye szerint illetékes Szerződő Fél jogszabályai szerint meghatározott legkisebb összegű nyugellátás, a mutatkozó különbözet erejéig a jogosultat kiegészítés illeti meg, melyet a lakóhely szerinti illetékes szerv folyósít.
A két Szerződő Fél területén megszerzett szolgálati idők figyelembevételével a Tny. szabályainak megfelelően a határozat szerint a megszerzett 7 év szolgálati idő alapján a panaszost a kiszámított ellátás 14/38-ad része illette meg.
Az így kiszámított magyar nyugellátás-rész összege havi 5.655 Ft volt, amely a szlovák nyugdíjrésszel (havi 3.851 Ft) együtt nem érte el a magyar nyugdíj legkisebb összegét (15.350 Ft), ezért 5.844 Ft-tal kiegészítésre került, így a panaszos részére havi 13.599 Ft került folyósításra az 522-52658-1 törzsszámon.
A megállapító határozat tartalmazta, hogy „az esetleges utólag igazolt külföldi vagy magyar szolgálati idő beszámítása esetén a teherarány változásával a nyugdíjrészek összege is változik. A módosítás mindkét ország nyugdíjrésze vonatkozásában azonos időponttól történik, tehát előfordulhat, hogy a módosítást követően túlfizetés keletkezik, amelynek levonása iránt intézkedni kell.
A 37-1620/1999/54. számú, 2001. december 7-én kelt módosító határozatával a FPMNYI - a NYUFIG észrevételére tekintettel - módosította a magyar nyugdíjrész összegét.
A fentiek alapján a NYUFIG 1999. április 12-től 2001. december 31-ig teljes járt-kapott elszámolást végzett, így a korábban az ügyfél számára előírt tartozás megtérült. (1. sz. melléklet)
A FPMNYI 2003. augusztus 11-én kelt 37-01620/1999/73. számú határozatával - a szlovák fél igazolása alapján - a szolgálati idő, illetve a nyugdíjrész, valamint a nyugdíjkiegészítés összegét a következők szerint módosította:
Összes szlovák szolgálati idő (gyermekgondozási idő beszámításával) 35 félévre módosult. A magyar teherarány (az összes szolgálati időhöz viszonyítva) 14/49-ed rész. Mivel az így megállapított nyugellátás összege havi 4.386 Ft magyar nyugdíjrész és havi 5.249 Ft-nak megfelelő szlovák nyugdíjrész együttes összege továbbra sem érte el az 1999. évi nyugdíjminimumot, ez az összeg havi 5.715 Ft-tal kiegészítésre került, melynek következtében 10.101 Ft került magyar nyugdíjrészként megállapításra és folyósításra.
Miután az utólag elismert szlovák szolgálati idő következtében a teherarány módosult, ezzel a magyar nyugellátásrész csökkent.
A NYUFIG a fenti határozatra tett észrevételére a FPMNYI a 37-01620/1999/78. számú 2004. február 10-én érkezett válasza szerint az Igazgatóság a folyósítás kezdő időpontjára állapítja meg a kiegészítés mértékét, a továbbiakban azt nem vizsgálja.
Ennek alapján számolta el a NYUFIG a 73. alszámú határozatot és állapított meg 116.935 Ft tartozást, melyet már 2004. május hónaptól havi 500 Ft összegben levont, erről a panaszost a 2004. március 29-én kelt levelével tájékoztatta.
A FPMNYI a 2006. július 10-én kelt 37-01620/1999/83. számú módosító határozata indoklása, hogy a NYUFIG 2003. augusztus 22-én észrevételt tett, mely szerint az Igazgatóság a 37-01620/1999/73. számú, 2003. augusztus 11-én kelt határozatában nem rendelkezett az igénylőt 1999. július 1-jétől, 2000. január 1-jétől, 2000. augusztus 1-jétől és 2000. december 1-jétől megillető nyugdíjrész és kiegészítés összegéről.
A FPMNYI 2006. augusztus 17-én kelt 37-01620/1999/86. számú módosító határozata indoka a Nyugdíjfolyósító Igazgatóság 2006. augusztus 14-én érkezett észrevétele, mely szerint megállapítást nyert, hogy az Igazgatóság a magyar jogszabályok szerinti legkisebb összegű nyugellátás 2000. évi összegét tévesen állapította meg.
A fenti két határozat elszámolását követően a NYUFIG ismét 11.598 Ft tartozást írt elő a panaszos részére a Tny. 84. § (1) bekezdése alapján 2006. június 1-jétől 2006. augusztus 31-éig terjedő időre a 2006. augusztus 17-én kelt határozatával, a Tny. 84. § (1) bekezdése alapján, továbbá a 2006. szeptember 5-én kelt határozatában módosította a fenti összeget 11.718 Ft-ra, a 2006. október 3-án kelt kijavító határozatában pedig ismét 11.718 Ft jogalap nélkül felvett ellátást jelölt meg a Tny. 84. § (1) bekezdés alapján (mivel az ellátás típusa került csak módosításra), azonban a fellebbezés tekintetében a közigazgatási hatósági eljárás és szolgáltatás általános szabályairól szóló 2004. évi CXL törvény (Ket.) szabályaira hivatkozik.
Ezt követően az ügyfél panasza alapján elrendelt vizsgálat során az ügyirat teljes körű felülvizsgálata eredményeként a NYUFIG által ismét elkészített járt-kapott elszámolás (2. sz. melléklet) megállapította, hogy az 1999. április 12-től 2006. szeptember 30-ig terjedő időre jogalap nélkül került kifizetésre 351.407 Ft, melyből az ügyfél 3.728 Ft visszafizetésére köteles. Az ügyfél ellátásából 2004. május 1-jétől 2006. november 30-ig terjedő időre levonásra került havi 500 Ft, azaz összesen 15.500 Ft, mely összegből rendezésre került a 3.728 Ft tartozás. Ezt a tartozást a NYUFIG a Tny. 84. § (1) bekezdésére hivatkozással a 2006. november 7-én kelt határozatával írta elő. A 11.772 Ft különbözet 2007. november 7-én kiutalásra került a panaszos részére.
A továbbiakban azonban szintén a 2006. november 7-én kelt, újabb határozatában a NYUFIG a 2006. augusztus 17-én kelt tartozást előíró határozatát, a 2006. szeptember 5-én kelt módosító határozatát, illetőleg a 2006. október 3-án kelt kijavító határozatát hatályon kívül helyezte.
A panaszos 2004. szeptember 1-jétől havi 2.500 Ft méltányossági emelésben részesült, valamint szociális körülményeire tekintettel újabb havi 3.000 Ft méltányossági emelés ügyintézése van folyamatban. 
A panaszos tájékoztatást kapott arról, hogy az 1959. évi 41. sz. törvényerejű rendelettel kihirdetett magyar-csehszlovák szociálpolitikai egyezmény alapján megállapított nyugellátásának felülvizsgálatát kérheti - Magyarország és Szlovákia uniós tagságára tekintettel - a migráns munkavállalók szociális biztonságáról szóló 1408/71/EGK rendelet alapján. 

A vizsgálat megállapításai
A vizsgálat eredményeként megállapítom, hogy súlyosan sérült a panaszosnak az Alkotmány 2. § (1) bekezdésében megfogalmazott jogállamiságból levezethető jogbiztonsághoz, valamint a tisztességes eljáráshoz, továbbá az Alkotmány 70/E. § (1)-(2) bekezdésében biztosított szociális biztonsághoz való alkotmányos alapjoga a következők miatt:
A panaszos 1999. április 12-étől volt jogosult rokkantsági nyugdíjra, de az csak 2001. szeptember 7-én került megállapításra a 37-1620/1999/51. számú határozattal. Bár a határozathozatal késedelme főleg a szlovák fél elhúzódó adatszolgáltatásával magyarázható, annak hibái miatt a FPMNYI-nak 2001. december 7-én a 37-1620/1999/54. számon módosító határozatot kellett hoznia.
Bár ismét a szlovák fél utólagos igazolása miatt kellett a FPMNYI-nak 2003. augusztus 11-én 37-01620/1999/73. számon határozatot hozni, ez a határozat is hibás volt, melynek rendezésére csak a FPMNYI-nak a 2004. február 10-én kelt levele, továbbá a 2006. július 10-én kelt 37-01620/1999/83. számú, és a 2006. augusztus 17-én kelt 37-01620/1999/86. számú módosító határozatai alapján kerülhetett sor a NYUFIG-nál. 
A NYUFIG tévesen kötelezte a panaszost a 37-01620/1999/73. számú módosító határozat, valamint az azt követő többszöri módosítás alapján a Tny. 84. § (1) bekezdésére hivatkozással visszafizetésre. Ugyanis a jogalap nélkül felvett ellátás visszafizetésére 90 napon belül nem kötelezték, és annak keletkezése az ügyfélnek nem volt felróható.
Továbbá a 2006. augusztus 17-én, a 2006. szeptember 5-én, majd a 2006. október 3-án kelt módosító határozatában tévesen hivatkozik a Ket. szabályaira.
Tekintettel azonban arra, hogy a feltárt alkotmányos visszásságok részben a vizsgálatot megelőzően, részben a vizsgálat alatt megszüntetésre kerültek, ajánlást nem teszek.
Felhívom azonban az Országos Nyugdíjbiztosítási Főigazgatóság Főigazgatóját, hogy a feltárt alkotmányos visszásságok jövőbeni elkerülése érdekében tegye meg a szükséges intézkedéseket.

Budapest, 2006. december 12.

Lenkovics Barnabás sk.

1. számú melléklet

Rendszeres szociális járadék - rokkantsági nyugdíj elszámolása

A 709-74638-3 törzsszámon 2000. 07. 31-ig, míg az 522-52658-1 törzsszámon 2001. 07. 31-ig történt a rendszeres szociális járadék utalása.
A rokkantsági nyugdíj utalása 2002. 01. 01-jétől indult.

Járt

Időszak	Összeg/ Ft	
1999. 04. 12. - 1999. 04. 30-ig havi 11.499 Ft	7.283	
1999. 05. 01. - 1999. 12. 31-ig havi 11.499 Ft	91.992 	
2000. 01. 01. - 2000. 11. 30-ig havi 11.998 Ft	131.978 	
2000. 12. 01. - 2000. 12. 31-ig havi 12.157 Ft	 12.157 	
Visszamenőleges emelés 2000. 01. 01. - 2000. 11. 30-ig 	3.960 	
2001. 01. 01. - 2001. 06. 30-ig havi 13.409 Ft	80.454 	
Visszamenőleges emelés 2001. 01. 01. - 2001. 06. 30-ig	2.814 	
2001. 07. 01. - 2001. 11. 30-ig havi 13.878 Ft	69.390	
2001. 12. 01. - 2001. 12. 31-ig havi 14.086 Ft	14.086 	
Visszamenőleges emelés 2001. 01. 01. - 2001. 11. 30-ig	2.596 	
Összesen:	416.710	

Kapott

Időszak	Összeg/Ft	
709-74638-3		
1999. 04. 12. - 1999. 04. 30-ig havi 11.900 Ft	7.537	
1999. 05. 01. - 1999. 12. 31-ig havi 11.900 Ft	95.200 	
2000. 01. 01. - 2000. 07. 31-ig havi 12.900 Ft	90.300	
522-52658-1		
2000. 08. 01. - 2000. 12. 31-ig havi 12.900 Ft	64.500	
2001. 01. 01. - 2001. 06. 30-ig havi 14.250 Ft	85.500 	
2001. 07. hóban havi 14.750 Ft	14.750	
Visszamenőleges emelés 2001. 01. 01. - 2001. 06. 30-ig	3.000	
Összesen:	360.787	

A különbözetként mutatkozó 55.923 Ft-ot 2001. 12. 11-én utalta a panaszos részére a Nyugdíjfolyósító Igazgatóság.

2. számú melléklet

A 2006. 08. 17-én beérkezett határozat elszámolása a következőképpen alakult:

Járt

Időszak	Összeg/Ft	
1999. 04. 12. - 1999. 04. 30-ig havi 9.635 Ft	6.102	
1999. 05. 01. - 1999. 06. 30-ig havi 9.635 Ft	19.270	
1999. 07. 01. - 1999. 12. 31-ig havi 9.143 Ft	54.858	
2000. 01. 01. - 2000. 07. 31-ig havi 10.371 Ft	72.597 	
2000. 08. 01. - 2000. 11. 30-ig havi 8.492 Ft	33.968 	
2000. 12. 01. - 2000. 12. 31-ig havi 8.492 Ft	8.492	
2001. 01. 01. - 2001. 06. 30-ig havi 9.367 Ft	56.202 	
Visszamenőleges emelés 2001. 01. 01. - 2001. 06. 30-ig	1.968	
2001. 07. 01. - 2001. 11. 30-ig havi 9.695 Ft	48.475	
2001. 12. 01. - 2001. 12. 31-ig havi 9.840 Ft	9.840	
Visszamenőleges emelés 2001. 01. 01. - 2001. 11. 30-ig	1.815 	
2002. 01. 01. - 2002. 05. 31.-ig havi 10.794 Ft	53.970	
Visszamenőleges emelés 2001. 01. 01. - 2001. 05. 31-ig	2.430	
2002. 06. 01. - 2002. 11. 30-ig havi 11.280 Ft	67.680	
2002. 12. 01. - 2002. 12. 31-ig havi 11.393 Ft	11.393	
Visszamenőleges emelés 2002. 01. 01. - 2002. 11. 30-ig	2.500	
2003. 01. 01. - 2003. 10. 31-ig havi 12.350 Ft	123.500	
Visszamenőleges emelés 2003. 01. 01. - 2003. 10. 31-ig	2.800	
2003. 11. 01. - 2003. 12. 31-ig havi 12.622 Ft	25.244	
13. havi ellátás	3.156	
2004. 01. 01. - 2004. 08. 31-ig havi 13. 417 Ft	107.336	
2004. 09. 01. - 2004. 10. 31-ig havi 15.917 Ft	31.834 	
Visszamenőleges emelés 2004. 01. 01. - 2004. 10. 31-ig	2.500	
13. havi ellátás 	8.038	
2004. 11. 01. - 2004. 12. 31-ig havi 16.076 Ft	32.152 	
2005. 01. 01. - 2005. 10. 31-ig havi 17.089 Ft	178.090	
Visszamenőleges emelés 2005. 01. 01. - 2005. 10. 31-ig	2.500	
2005. 11. 01. - 2005. 12. 31-ig havi 17. 260 Ft	34.520	
13. havi ellátás	12.945 	
2006. 01. 01. - 2006. 09. 30-ig havi 18.002 Ft	162.018	
13. havi ellátás	9.001 	
Összesen:	1.179.994	

Kapott

Időszak	Összeg/Ft	
1999. 04. 12. - 1999. 04. 30-ig havi 11.900 Ft	7.598	
1999. 05. 01. - 1999. 12. 31-ig havi 11.900 Ft	95.200	
2000. 01. 01. - 2000. 12. 31-ig havi 12.900 Ft	154.800	
2001. 01. 01. - 2001. 07. 31-ig havi 14.750 Ft	103.250	
Visszamenőleges összeg az első elszámolás alapján	55.923	
Visszamenőleges elszámolás	975	
2002. 01. 01. - 2002. 05. 31-ig havi 15.452 Ft	77.260	
Visszamenőleges emelés 2001. 01. 01. - 2001. 05. 31-ig	3.475	
2002. 06. 01. - 2002. 11. 30-ig havi 16.147 Ft	96.882	
2002. 12. 01. - 2002. 12. 31-ig havi 16.308 Ft	16.308 	
Visszamenőleges emelés 2002. 01. 01. - 2002. 11. 30-ig	2.500	
2003. 01. 01. - 2003. 10. 31-ig havi 17.678 Ft	176.780	
Visszamenőleges emelés 2003. 01. 01. - 2003. 10. 31-ig	3.900	
2003. 11. 01. - 2003. 12. 31-ig havi 18.067 Ft	36.134	
13. havi ellátás	4.517	
2004. 01. 01. - 2004. 04. 30-ig havi 19.205 Ft	76.820	
2004. 05. 01. - 2004. 10. 31-ig havi 16.870 Ft	101.220	
Visszamenőleges emelés 2004. 01. 01. - 2004. 10. 31-ig	2.500	
13. havi ellátás	9.782	
2004. 11. 01. - 2004. 12. 31-ig havi 19.564 Ft	39.128	
Visszamenőleges elszámolás	5.000	
2005. 01. 01. - 2005. 10. 31-ig havi 20.797 Ft	207.970	
Visszamenőleges emelés 2005. 01. 01. - 2005. 10. 31-ig	2.500	
2005. 11. 01. - 2005. 12. 31-ig havi 21.005 Ft	42.010	
13. havi ellátás	15.754	
2006. 01. 01. - 2006. 08. 31-ig havi 21.908 Ft	175.264	
13. havi ellátás	10.954	
2006. 09. 01. - 2006. 09. 30-ig havi 18.042 Ft	18.042	
Összesen:	1.531.401